03/09/2022
پاش ئەوەی سەراپای کرێکارانی کۆکەرەوەی زبڵ و ڕشتنی خۆڵ و خاشاك لە 18/08 بۆ 10 ڕۆژ مانیانگرت سەبارەت بە بەرزکردنەوەی کرێ و موچەیان، ئەوەی کە دەیانخواست بەدەستیان هێنا.
لە سەرەتای مانگرتنەکەدا پاش وتووێژی نێوانی نقابەکانی کرێکاران [ کڕئکارەکان سەر بە 3 نقابە بوون] حکومەتی سکۆتلەندە بڕیاری دا کە موچەکەیان لە سەدا 2 وەوە بۆ لە سەدا 3.10 زیاد بکات ، دواتریش بۆ لە سەدا 5، بەڵام نقابە بەمە ڕازی نەبوو ، داوای 3000 پاوەندی دەکرد کە بە هەر یەکێک لە کرێکارەکان بدرێت چونکە زۆرێك لەو کرێکارانە کە موچەی ساڵانەیان 20 هەزار پاوەن و کەمترە کە لە سەدا 18 سەرجەمی کرێکارەکان پێکدەهێنن لە سەدا 5 پارەیەکی زۆر کەم دەکات .
مانگرتن و ناڕازییەکان لە نێو 14 شارەوانی سکۆتلەندە کە 32 شارەوانیین بڵاوبووە و لە 2 شەمەی ئایدنەشەوە ، 05/09 بڕیارە بوو کارمەندان و باخچەی منداڵان و زۆرێك لە قوتابخانەکان لەوانە پاکەرەوەی شوێنەکان و طەباخەکان و پارێزەرانی بیناکان و مامەڵەکەرانی گرفتەکان … هەموو ئەمانە بۆ 3 ڕۆژ دەست لەکار بکێشنەوە .
ئەمانە هەمووی فشارێکی گەورە بوو بۆ سەر شارەوانی ئیدنبرە و سەر حکومەتی سکۆتلەندە و چاریان نەما و سەرۆکی حکومەت خۆی لەگەڵ نوێنەرانی نقابەکاندا دانیشت و ڕێککەوتن . ڕیککەوتنەکەشیان بەم ژشێوەیە : ئەو کرێکارانەی کە تا 20،500 پاوەند وەردەگرن 2000 پاوەندیان پێبدریت ، وەکو لێکیشدراوەتەوە ئەمە لە بەرانبەر زیادبوونی موچەدایە بە ڕێژەی لە سەدا 11 . ئەوانەشیان کە موچەی ساڵانەیان لەسەر و ئەو بڕەی سەرەوەیە و تا دەگاتە 39 هەزار پاوەند لە ساڵێکدا، 1925 پاوەندیان پێبدرێت کە ئەمەش بە ڕێژەی سەدی بۆ ئەوانەی کە موچەیان 24 هەزار پاوەندە دەکاتە لە سەدا 8 .
نقابەکان لە ئێستادا مانگرتنەکانیان ڕاگرت تاکو وتووێژ بە کرێکاراەکان بکەن بزانن بەم ڕێککەوتنە ڕازین یا نا؟ ڕا و ئامۆژگاری نقابەکان دەنگدانی کرێکارەکانە بە ڕێککەوتنەکە.
سەرۆکی یەکێك لە نقابەکان سەبارەت بەم دەسکەوتە وتی " تەنها لەڕێگەی چالاکی بەکۆمەڵی ئەندامانمان لە قوتابخانە و کارمەندانی ساڵانی سەرەتایی خوێندن، بە هەڕەشەی مانگرتن، ئەم پارە زیادانەمان بەزۆر لە حکومەت و خاوەنکار دەرهێناوە. پەیامی ئەندامەکانمان ڕوون و بێ دوو دڵی بوو – ئەندامانی نقابەکەمان چیتر ئامادە نین بە خراپی مەڵەیان لەگەڵدا بکرێت. ئەوان بۆ مافەکانیان ڕادوەستن ، قسە دەکەن وخۆیان ڕێکدەخەن بۆ ئەوەی پێکەوە گۆڕانکاری بەدەست بهێنن".